Старшыня райвыканкама звярнуўся да прысутных на нарадзе (і праз СМІ прасіў давесці да насельніцтва) лічыць тэму навядзення парадку на зямлі асноўнай для нашага раёна на бягучы момант. Неабходна з любоўю адносіцца да роднага кутка, пастаянна ўтрымліваць у належным стане падвор’і, тэрыторыі вакол іх, усе вытворчыя тэрыторыі прадпрыемстваў і арганізацый. Агульнымі намаганнямі можна зрабіць нашу зямлю сапраўды прыгожай для пражывання месцічаў і прыцягальнай для гасцей.